CELEX: 62019CN0728
Language: mt
Date: 2019-10-02 00:00:00
Title: Kawża C-728/19: Talba għal deċiżjoni preliminari mressqa mill-High Court of Justice (Chancery Division) (ir-Renju Unit) fit-2 ta’ Ottubru 2019 – Beverly Hills Teddy Bear Company vs PMS International Group

16.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/27
            
         
      Talba għal deċiżjoni preliminari mressqa mill-High Court of Justice (Chancery Division) (ir-Renju Unit) fit-2 ta’ Ottubru 2019 – Beverly Hills Teddy Bear Company vs PMS International Group
      (Kawża C-728/19)
      (2019/C 423/33)
      Lingwa tal-kawża: l-Ingliż
      
         Qorti tar-rinviju
      
      High Court of Justice (Chancery Division)
      
         Partijiet fil-kawża prinċipali
      
      
         Rikorrenti: Beverly Hills Teddy Bear Company
      
         Konvenut: PMS International Group
      
         Domandi preliminari
      
      
                  1)
               
               
                  Sabiex ikun hemm il-protezzjoni ta’ disinn Komunitarju mhux irreġistrat taħt l-Artikolu 11 tar-Regolament tal-Kunsill (KE) Nru 6/2002 (1) tat-12 ta’ Diċembru 2001 dwar id-disinji Komunitarji, billi d-disinn jitqiegħed għad-dispożizzjoni tal-pubbliku fis-sens tal-Artikolu 11(1), okkażjoni ta’ żvelar, fis-sens tal-Artikolu 11(2), għandha sseħħ fil-limiti ġeografiċi tal-Komunità, jew ikun biżżejjed li l-okkażjoni, irrispettivament minn fejn seħħet, kienet tali li, fl-andament normali tan-negozju, setgħet raġonevolment issir magħrufa fiċ-ċirkoli speċjalizzati fis-settur ikkonċernat, li joperaw fi ħdan il-Komunità (jekk jiġi preżunt li d-disinn ma ġiex żvelat b’mod kunfidenzjali fis-sens tal-aħħar sentenza tal-Artikolu 11(2))?
               
            
                  2)
               
               
                  Id-data tal-istima tan-novità ta’ disinn li għalih qed tintalab protezzjoni bħala disinn Komunitarju mhux irreġistrat, fis-sens tal-Artikolu 5(1)(a) tar-Regolament Nru 6/2002, hija d-data li fiha d-disinn beda jibbenefika mill-protezzjoni bħala disinn Komunitarju mhux irreġistrat fis-sens tal-Artikolu 11 tar-Regolament, jew inkella d-data li fiha l-okkażjoni rilevanti ta’ żvelar tad-disinn, fis-sens tal-Artikolu 7(1) tar-Regolament, setgħet raġonevolment issir magħrufa fl-andament normali tan-negozju fiċ-ċirkoli speċjalizzati fis-settur ikkonċernat, li joperaw fi ħdan il-Komunità (jekk jiġi preżunt li d-disinn ma ġiex żvelat b’mod kunfidenzjali fis-sens tal-aħħar sentenza tal-Artikolu 7(1)), jew inkella xi data oħra, u, f’dan il-każ, liema data?
               
            
         (1)  ĠU Edizzjoni Speċjali bil-Malti, Kapitolu 13, Vol. 27, p. 142.